“เอสจี แคปปิตอล” โชว์ยอดผ่อนทองผ่าน CLICK2GOLD แน่น สะท้อนคนไทยหันสะสมทรัพย์
“เอสจี แคปปิตอล” โชว์ยอดผ่อนทองผ่าน CLICK2GOLD แน่น! ลูกค้าเกินครึ่งเลือกผ่อนหนัก 1 บาท สะท้อนคนไทยหันสะสมทรัพย์
“เอสจี แคปปิตอล” โชว์ยอดผ่อนทองผ่าน CLICK2GOLD แน่น! ลูกค้าเกินครึ่งเลือกผ่อนหนัก 1 บาท สะท้อนคนไทยหันสะสมทรัพย์
14 ต.ค. 2564

บริษัท เอสจี แคปปิตอล จำกัด ในเครือ(SINGER) เปิดเผยว่า ภายหลังจับมือ ออโรร่า เปิดตัวบริการใหม่ CLICK2GOLD ผ่อนทองสะดวก รับทองสบาย บนไลน์แพลตฟอร์ม 1 เดือน พบลูกค้า 51% นิยมเลือกผ่อนทองรูปพรรณหนัก 1 บาท
ขณะเดียวกันชี้เป็นสัญญาณคนไทยให้ความสำคัญกับการลงทุนสะสมทรัพย์เพื่อหมุนเวียนเมื่อคราวจำเป็นมากขึ้น ในขณะที่ทองหนัก 50 สตางค์ และหนึ่งสลึงเป็นที่นิยมรองลงมาตามลำดับ เผยผู้หญิงสนใจใช้บริการกว่าผู้ชาย โดยมีผู้ใช้เป็นผู้หญิง 59.54%
ด้านระยะเวลาในการผ่อนชำระค่างวดที่นิยมสูงสุด 3 อันดับแรกคือ ผ่อนจำนวน 24 เดือน 18 เดือน และ 12 เดือน หนุนคนไทยเป็นเจ้าของทอง เพื่อสะสมทรัพย์ ได้ง่ายขึ้นเพียงผ่อนครบก็รับทองทันที
โดยจัดแคมเปญ Singer Day ที่โปรโมท CLICK2GOLD ตอบรับคลายล็อกดาวน์ ที่หน้าร้าน Aurora ทั่วประเทศ ลูกค้าตอบรับเป็นอย่างดี เพราะทองรูปพรรณอยู่ในช่วงขาลง ส่งผลลูกค้ามองหาช่องทางผ่อนทองไว้เป็นของขวัญปีใหม่และสะสม พร้อมทั้งจัดโปรโมชั่นปรับลดค่ากำเหน็ด ลด 30 % เหลือ 1,323 บาท เมื่อผ่อนทอง 1 สลึง 2 สลึง และ 1 บาท เริ่มวันที่ 15 ต.ค. – 30 พ.ย. 2564